
Narva Linnavalitsuse 06.04.2005

Korralduse br 308-k muutmine







    24. 08. 2005.a.

Linnavara- ja Majandusametile laekus avaldus OÜ-lt WOODLAND, registrikood 10517224, juhatuse liige Nikolai Ježov, milles palutakse edasi lükata 01.07.2005.a üürilepingu nr 1/450-d jõustumise kuupäev 01. oktoobrini 2005.a.

Lepingu jõustumise kuupäeva edasilükkamist põhjendati sellega, et kasutusse antud ruumide läbivaatusel tuvastati vajadus teha ehitusprojektis konstruktiivseid muudatusi – vahelae tugevdamine. Avaldaja arvates kulub nimetatud tööde teostamiseks 2-3 kuud.

Küsimust arutati Narva Linnavalitsuse linnavarakomisjoni istungil 03.08.2005.a (protokoll  nr 11) ja otsustati:

1. Soovitada Linnavara- ja Majandusametil edasi lükata Narvas Peetri plats 3 hoones asuvate 1.korruse ruumide 01.07.2005.a üürilepingu nr 1/450-d jõustumise kuupäev kuni remonditööde alguseni, kuid mitte hiljem kui 01.oktoobrini 2005.a.

2. Edasi lükata investeeringute tegemise ning üüritasu alandamise tähtaega kuni 01.12.2005.a.

3. Linnavara- ja Majandusametil esitada punktis 2 nimetatud otsus Narva Linnavalitsuse istungile korralduse vastuvõtmiseks.

